MM - zátišie s ružami
Materiál: výkres, ceruzka, vodové farby, temperové farby
Pomôcky: štetce rôznej hrúbky, pohár na vodu
Postup:
1. Výkres si lepiacou páskou nalepte na výtvarné dosky alebo na kartón. Namaľujte ho tmavšou vodovou farbou. Tým, že sme ho nalepili nebude sa nám výkres skrúcať a vlniť. Keď vám výkres uschne, tak si naň ceruzkou nakreslite vázu a kvety. Kvety začnite maľovať temperovou červenou farbou.

2. Ako vidíte, kvety majú viac farebných vrstiev. Keď sa pozriete na kvety v záhrade alebo v prírode, tak vidíte, že majú viac odtieňov farieb. Takže aj my vytvárame na ruži viac odtieňov.

3. Pokračujeme v maľovaní ďalších odtieňov farieb ruží, potom vymaľujte vázu a stôl. 4. Namaľujte pozadie, listy, tiene na váze aj tieň za vázou na obruse. A zátišie s ružami je hotové.

To vaše zátišie s ružami, môže byť kľudne inakšie, možno s ružami, ktoré vám kvitnú v záhrade. Alebo aké máte vo vašej predstave. Skúšajte si maľovať zátišia s rôznymi kvetmi. Uvidíte, že postupne naberiete odvahu a spravíte veľa pekných obrázkov s kvetmi.